คลังเผยแจกบัตรคนจนใน70จังหวัดแล้ว 5.3ล้านใบ
ประชาชนแห่รับบัตรผู้มีรายได้น้อยที่แจกในเขตกรุเทพและปริมณฑล7 จังหวัดวันแรก คลังเผย70จังหวัดแจกไปแล้ว 5.3ล้านใบ
17 ต.ค. 2560

ประชาชนแห่รับบัตรผู้มีรายได้น้อยที่แจกในเขตกรุเทพและปริมณฑล7 จังหวัดวันแรก คลังเผย70จังหวัดแจกไปแล้ว 5.3ล้านใบ กระทรงการคลัง รายงานยอดการแจกบัตรสวัสดิการแห่งรัฐให้กับผู้มีรายได้น้อยเขตพื้นที่ 7 จังหวัด ประกอบด้วย กรุงเทพมหานคร นนทบุรี พระนครศรีอยุธยา ปทุมธานี นครปฐม สมุทรสาคร และสมุทรปราการ เริ่มตั้งแต่ 17 ต.ค. เป็นต้นไป รวมอีก 1.3 ล้านราย ผ่านทางสาขาธนาคารเฉพาะกิจของรัฐ   และะที่หน่วยงานรับลงทะเบียนที่ตัวเองได้เคยไปลงทะเบียนไว้ เช่นสำนังานเขตนายสุวิทย์ พูลศิลป์ ผู้ช่วยผู้จัดการธนาคารเพื่อการเกษตรและสหกรณ์การเกษตร หรือ ธ.ก.ส. เปิดเผยว่า ได้มอบบัตรสวัสดิการแห่งรัฐ ให้กับผู้มีรายได้น้อยที่ลงทะเบียนผ่าน ธ.ก.ส. สาขาบางเขน โดยในพื้นที่ 7 จังหวัดมีผู้ที่ผ่านคุณสมบัติที่ลงทะเบียนผู้มีรายได้น้อยไว้กับ ธ.ก.ส. จำนวน 2.05 แสนราย ในจำนวนนี้เป็นบัตรที่แจกในกรุงเทพมหานครจำนวน 4.8 หมื่นราย ขณะที่ภาพรวมการแจกบัตรสวัสดิการในพื้นที่ 70 จังหวัดนั้น ขณะนี้แจกไปแล้วกว่า 5.3 ล้านคน คิดเป็น 85% ของผู้มีสิทธิ์ที่ลงทะเบียนกับ ธ.ก.ส.ไว้  6.2 ล้านคน ซึ่งคาดว่าจะแจกบัตรได้แล้วเสร็จภายในเดือนหน้าทั้งนี้ จากการสอบถามประชาชนที่เดินทางมารับบัตรสวัสดิการแห่งรัฐ  เห็นว่าพอใจที่รัฐบาล ให้การช่วยเหลือผู้มีรายได้น้อย แต่อยากให้มีการเพิ่มวงเงินในบัตรสวัสดิการ หรือไม่ต้องกำหนดประเภทของการใช้จ่าย เพราะส่วนใหญ่ไม่ได้ใช้จ่ายในการเดินทาง ขอให้มีการนำยอดเงินที่เหลือจากค่าโดยสารบขส. และ รถไฟ มาทบวงเงินซื้อสินค้าอุปโภคบริโภคที่จำเป็นได้